पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। खो-नागोरियान गोनेर तिराहे पर जगतपुरा क तरफ से आ रहे एक ट्रेलर ने मोटरसाइकिल सवार युवक को चपेट में ले लिया। इससे खो नागोरियान निवासी जुबेर खान पुत्र हनीफ खां की मौत हो गई। दुर्घटना के बाद गुस्साए ग्रामीणों ने तिराहे पर जाम लगा दिया। सूचना पर खो-नागोरिया थाना पुलिस व अधिकारी मौके पर पहुंचे। ग्रामीणों ने तिराहे पर करीब तीन घंटे तक जाम लगाकर प्रदर्शन किया। ग्रामीणों की मांग थी कि तिराहे से बजरी के ट्रकों को हटाया जाए और सड़क पर डिवाइडर बनाया जाया। आश्वासन के बाद ग्रामीण सड़क मार्ग से हटे और पुलिस ने वाहनों का आवागमन शुरू करवाया।
पुलिस ने बताया कि जुबेर खान बुधवार दोपहर को अपने घर से मोटरसाइकिल से शहर की तरफ जा रहा था। इस दौरान गोनेर तिराहे मोटरसाइकिल को ट्रेलर चालक ने चपेट में ले लिया। इससे जुबेर की घटनास्थल पर ही मौत हो गई। घटनास्थल के दौरान चालक ट्रेलर छोड़कर भाग गया। इससे गुस्साए लोगों ने सड़क मार्ग पर जाम लगा दिया। पुलिस ने ट्रेलर के नंबरों के आधार पर मामला दर्ज कर जांच शुरू कर दी है। पुलिस ने ट्रेलर को जब्त कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn